I september 2016 blev der indgået et forlig i [[Region Hovedstaden]] om det næste års budget, der blandt andet kom til at medføre flere besparelser og ændringer på de regionale buslinjer.<ref>[https://www.regionh.dk/presse-og-nyt/pressemeddelelser-og-nyheder/Sider/Besparelser-p%C3%A5-den-kollektive-trafik-halveret.aspx ''Besparelser på den kollektive trafik halveret''], pressemeddelelse fra Region Hovedstaden, 5. september 2016.</ref> For linje 200S betød det, at den 30. januar 2017 blev afkortet fra Lyngby st. til Buddinge st., en strækning der i forvejen betjentes af linje 300S.<ref name="BF 277">''Linjeændringer i perioden 30.1.2017'' af Jesper Kiby, Thomas de Laine m.fl. Busfronten 277/2017, s. 16.</ref> Budgetforliget forudsatte ganske vist en afkortning helt til Gladsaxe Trafikplads, men det gav anledning til protester fra [[Gladsaxe Kommune]], der ønskede at linjen fortsat skulle betjene Buddinge st., der er det største knudepunkt for kollektiv trafik i kommunen. Det ændrede dog ikke holdningen hos regionen, så kommunen valgte selv at betale for kørslen til Buddinge st. i foreløbig 2017 og 2018.<ref>[https://dagsordener.gladsaxe.dk/Vis/Pdf/bilag/1911e7aa-25db-4d76-bba0-987a02321cd4?redirectDirectlyToPdf=false ''Linje 200S til Buddinge Station''], referat af Økonomiudvalgets møde 6. december 2016, Gladsaxe Kommune.</ref> Også efterfølgende kom linjen til at betjene Buddinge st. I modsætning til flere andre linjer i Gladsaxe og Rødovre blev den heller ikke berørt af de omfattende ændringer ved indførelsen af Nyt Bynet 13. oktober 2019.<ref>{{Cite web |url=https://www.moviatrafik.dk/media/6264/nyt-bynet-i-gladsaxe-kommune.pdf |title=Nyt Bynet i Gladsaxe Kommune |access-date= 1. marts 2020 |archive-date= 1. marts 2020 |archive-url=https://web.archive.org/web/20200301130901/https://www.moviatrafik.dk/media/6264/nyt-bynet-i-gladsaxe-kommune.pdf |url-status=dead }}</ref><ref>[http://myldretid.dk/nyheder/nr/930 ''Fuldt forslag til Bynet 2019''] af Thomas de Laine. Myldretid, 13. januar 2018.</ref>
Historie Foreninger Organisationer